b'\n_START_ARTICLE_\nRiina Salupere\n_START_PARAGRAPH_\nRiina Salupere (s\xc3\xbcndinud 21. detsembril 1956 Tallinnas) on Eesti arstiteadlane ja gastroenteroloog.\n_START_SECTION_\nElulugu\n_START_PARAGRAPH_\nRiina Salupere on Vello Salupere t\xc3\xbctar._NEWLINE_L\xc3\xb5petas 1975 Tartu 1. Keskkooli, 1981 T\xc3\x9c arstiteaduskonna, 1985 T\xc3\x9c aspirantuuri, meditsiinikandidaat (1986, T\xc3\x9c), v\xc3\xa4itekiri "\xd0\xa0\xd0\xb0\xd1\x81\xd0\xbf\xd1\x80\xd0\xbe\xd1\x81\xd1\x82\xd1\x80\xd0\xb0\xd0\xbd\xd0\xb5\xd0\xbd\xd0\xbd\xd0\xbe\xd1\x81\xd1\x82\xd1\x8c \xd0\xb8 \xd0\xbe\xd1\x81\xd0\xbe\xd0\xb1\xd0\xb5\xd0\xbd\xd0\xbd\xd0\xbe\xd1\x81\xd1\x82\xd0\xb8 \xd1\x85\xd1\x80\xd0\xbe\xd0\xbd\xd0\xb8\xd1\x87\xd0\xb5\xd1\x81\xd0\xba\xd0\xbe\xd0\xb3\xd0\xbe \xd0\xb3\xd0\xb0\xd1\x81\xd1\x82\xd1\x80\xd0\xb8\xd1\x82\xd0\xb0 \xd0\xbf\xd1\x80\xd0\xb8 \xd0\xb8\xd0\xbd\xd1\x81\xd1\x83\xd0\xbb\xd0\xb8\xd0\xbd\xd0\xbe\xd0\xb7\xd0\xb0\xd0\xb2\xd0\xb8\xd1\x81\xd0\xb8\xd0\xbc\xd0\xbe\xd0\xbc \xd1\x81\xd0\xb0\xd1\x85\xd0\xb0\xd1\x80\xd0\xbd\xd0\xbe\xd0\xbc \xd0\xb4\xd0\xb8\xd0\xb0\xd0\xb1\xd0\xb5\xd1\x82\xd0\xb5". Oli 1986\xe2\x80\x931989 T\xc3\x9c arstiteaduskonna sisehaiguste kateedri assistent, aastast 1989 T\xc3\x9c sisekliiniku dotsent, 2000\xe2\x80\x932002 ka Tartu \xc3\x9clikooli Kliinikumi sisekliiniku gastroenteroloogia osakonna ja aastast 2002 Tartu \xc3\x9clikooli Kliinikumi endokrinoloogia-gastroenteroloogia osakonna juhataja.\n_START_SECTION_\nTeadust\xc3\xb6\xc3\xb6\n_START_PARAGRAPH_\nUurimisvaldkonnad: krooniline gastriit, p\xc3\xb5letikuline soolehaigus (haavandiline koliit ja Crohni t\xc3\xb5bi), krooniline hepatiit. Eesti Gastroenteroloogide Seltsi president (2001\xe2\x80\x932005) ja juhatuse liige (aastast 2006), Tervishoiuameti p\xc3\xa4devusn\xc3\xb5ukogu esimees (2004), Eesti Sisearstide Seltsi juhatuse liige (1999). \xc3\x9cle 30 teadustr\xc3\xbckise, \xc3\xb5ppevahendeid.'